Panic ไม่เลิก! SET เปิดรูดกว่า 20 จุด
Panic ไม่เลิก! SET เปิดรูดกว่า 20 จุด กังวลปัจจัยในปท. ล่าสุด ณ เวลา 10.00 น. อยู่ที่ 1,383.41 จุด ลบ 22.77 จุด หรือ 1.62% สูงสุดที่ 1,387.46 จุด ต่ำสุดที่ 1,382.58 จุด มูลค่าการซื้อ 2.77 พันล้านบาท
13 ต.ค. 2559

ผู้สื่อข่าวรายงานว่า ดัชนีตลาดหุ้นไทย ณ เวลา 10.00 น. อยู่ที่ 1,383.41 จุด ลบ 22.77 จุด หรือ 1.62% สูงสุดที่ 1,387.46 จุด ต่ำสุดที่ 1,382.58 จุด มูลค่าการซื้อ 2.77 พันล้านบาท
โดยราคาหุ้นปรับตัวลงแรงท่ามกลางความสับสนของปัจจัยภายในประเทศที่ยังคงกดดันตลาดหุ้นไทยต่อจากวานนี้ จากแรงขายออกมาหนักในหุ้นขนาดใหญ่ทั้งกลุ่มแบงก์ พลังงาน และสื่อสาร
สำหรับหุ้น 10 อันดับแรกที่กดดัชนีมีดังนี้
 
ที่มา ASPEN
ด้านนักวิเคราะห์ บล.กรุงศรี  ระบุในบทวิเคราะห์ (13 ต.ค.) มอง SET วันนี้ยังเคลื่อนไหวผันผวนในทิศทางลงแม้จะเห็นแรงซื้อกลับของหุ้นที่ปรับตัวลงแรงต่อเนื่องจากเมื่อวานแต่คาดว่าดัชนีจะเพิ่มขึ้นได้ไม่มากเพราะจะถูกกดดันจากแรงขายทำกำไรของนักลงทุนที่เข้าซื้อในช่วงที่ตลาด Panic เมื่อวานนี้ ขณะที่นักลงทุนที่ติดอยู่ด้านบนจะขายปรับพอร์ตเพื่อลดความเสี่ยงออกมาด้วย
ขณะเดียวกัน บล.เออีซี ระบุในบทวิเคราะห์ (13 ต.ค.) มอง SET วันนี้แกว่งตัวผันผวนระหว่าง 1,376-1,432 จุด แม้ดัชนีมีโอกาสเกิดเทคนิคเคิลรีบาวด์หลังปรับลงกว่า 98 จุดนับตั้งแต่ต้นสัปดาห์ แต่ระยะสั้นยังมีปัจจัยลบที่น่ากังวล อาทิ ข่าวเฝ้าระวังก่อการร้ายในไทย เงินบาทที่อ่อนค่าเร็ว และการขึ้นดอกเบี้ยของเฟด